Fyllingen IL

Fyllingen Idrettslag er eit idrettslag heimehøyrande i Fyllingsdalen i Bergen kommune. Idrettslaget vart skipa 6. juni 1946. Det dreiv då med fotball og turn.

I 1969 blei det oppretta ei handballgruppe i laget. På 1980-talet blei også ei volleyballgruppe med.

Fyllingen spelte seg i 1990 heilt til finalen i Noregsmeisterskapen i fotball. Cupfinalen på Ullevål stadion i Oslo enda med tap 1–5 mot Rosenborg BK. Åra 1990, 1991, 1993 og 1996 deltok Fyllingen i 1. divisjon/eliteserien i seriesystemet.

Idrettslaget blei endra til eit allianseidrettslag med ulike grupper for dei ulike greinene i 1994. Fyllingen Fotball, Fyllingen Håndball, Fyllingen Volley og Fyllingen Turn var alle delar av Fyllingen Idrettslag (Allianse-Idrettslaget).

Fyllingen Håndball vann gull i eliteserien i handball for menn sesongen 2008/09, og var med i gruppespelet i EHF Champions League sesongen 2009/2010. I 2010 blei elitelaget skilt ut som eiga gruppe, FyllingenBergen og seinare Bergen Håndball.

I 2011 slo fotballgruppa i laget slo seg saman med Løv-Ham og danna Fyllingsdalen Fotballklubb. Fyllingen sine lag spelte i gule trøyer og elles mørkeblått.

I 2014 blei det oppretta ei friidrettsgruppe.

Kjelder

Bergen Fotballkrets 50 år
Denne artikkelen bygger på «Fyllingen Fotball» frå ,  den 14. mai 2024.  

Bakgrunnsstoff

Kategori:Idrettslag i Bergen
Kategori:Idrettslag i Hordaland
Kategori:Bergen kommune
Kategori:Skipingar i 1946